อนุมัติงบ ครูพระ หวังสร้างคน สร้างสังคม
ประชาไท-26 เม.ย. 48 คณะรัฐมนตรีมีมติเห็นชอบ อนุมัติงบประมาณสนับสนุน ครูพระ สอนในโรงเรียน ตามคำขอของเจ้ากระทรวงวัฒนธรรม จากการที่นางอุไรวรรณ เทียนทอง รัฐมนตรีว่าการกระทรวงยุติธรรม ขออนุมัติงบกลางเพื่อสนับสนุนให้มี ครูพระ จำนวน 4000 รูป ไปสอนศีลธรรมในโรงเรียน ระยะเวลา 5 เดือน โดยจะเริ่มตั้งแต่เดือนพฤษภาคม วันนี้(26 เม.ย. 48) ที่ทำเนียบรัฐบาล นายเฉลิมชัย มหากิจศิริ รองโฆษกประจำสำนักนายกรัฐมนตรีแถลงข่าวกับสื่อมวลชนว่า คณะรัฐมนตรีมีมติเห็นชอบ เนื่องจากเห็นว่าเป็นประโยชน์ต่อสังคมและสอดคล้องกับแนวทางการพัฒนาคนของกระทรวงวัฒนธรรม จึงอนุมัติงบประมาณให้จำนวน 57964000 บาท โดยจะเบิกจ่ายในส่วนแรกจำนวน 40000000 บาท จะเป็นงบประมาณจากกรมศาสนาจำนวน 4000000 บาท และจาก งบกลาง จำนวน 36000000 บาท งบประมาณในส่วนนี้จะใช้เป็นค่าตอบแทนแก่พระสงฆ์ 2000 บาท ต่อเดือนต่อรูป และงบประมาณส่วนที่เหลือ จำนวน 17964000 บาท จะเป็นงบประมาณจากกระทรวงศึกษาธิการที่จะต้องปรับจากงบประมาณปี 2548 ใหม่ งบประมาณในส่วนนี้จะใช้สำหรับอบรมความรู้แก่ครูพระ และเพื่อสร้างศักยภาพเพื่อให้เป็นไปตามหลักสูตรแกนกลางที่มีการประสานงานกันระหว่างกระทรวงศึกษาธิการและสำนักสงฆ์ พระครู ทั้ง 4000 รูป นี้จะทำการสอนศีลธรรมแก่นักเรียนในระดับชั้นประถมศึกษา มัธยมศึกษา และอาชีวะศึกษา 
ประชาไท-26 เม.ย. 48 คณะรัฐมนตรีมีมติเห็นชอบ อนุมัติงบประมาณสนับสนุน ครูพระ สอนในโรงเรียน ตามคำขอของเจ้ากระทรวงวัฒนธรรม จากการที่นางอุไรวรรณ เทียนทอง รัฐมนตรีว่าการกระทรวงยุติธรรม